Document ID: 31994D0741

31994D0741
L 296/42
SLUŽBENI LIST EUROPSKE UNIJE
24.10.1994.
ODLUKA KOMISIJE
od 24. listopada 1994.
o upitnicima za izradu izvješća država članica o provedbi određenih direktiva u sektoru otpada (provedba Direktive Vijeća 91/692/EEZ)
(94/741/EZ)
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Direktivu Vijeća 91/692/EEZ od 23. prosinca 1991. o standardiziranju i racionaliziranju izvješća o provedbi određenih direktiva koje se odnose na okoliš (1), a posebno njezine članke 5. i 6. i njezin Prilog VI.,
uzimajući u obzir Direktivu Vijeća 75/439/EEZ od 16. lipnja 1975. o zbrinjavanju otpadnih ulja (2), koja je zadnje izmijenjena Direktivom 91/692/EEZ,
uzimajući u obzir Direktivu Vijeća 75/442/EEZ od 15. srpnja 1975. o otpadu (3), kako je zadnje izmijenjena Direktivom 91/692/EEZ,
uzimajući u obzir Direktivu Vijeća 86/278/EEZ od 12. lipnja 1986. o zaštiti okoliša, posebno tla, kod upotrebe mulja iz uređaja za pročišćavanje otpadnih voda u poljoprivredi (4) kako je izmijenjena Direktivom 91/692/EEZ,
budući da su članak 18. Direktive 75/439/EEZ, članak 16. Direktive 75/442/EEZ i članak 17. Direktive 86/278/EEZ zamijenjeni člankom 5. Direktive 91/692/EEZ kojim se zahtijeva da države članice dostave Komisiji informacije o provođenju određenih direktiva Zajednice u obliku sektorskog izvješća;
budući da ovo izvješće mora biti izrađeno na temelju upitnika ili nacrta koje izrađuje Komisija u skladu s postupkom utvrđenim člankom 6. Direktive 91/692/EEZ;
budući da će prvo sektorsko izvješće obuhvaćati razdoblje od 1995. do kraja 1997.;
budući da su mjere predviđene ovom Odlukom u skladu s mišljenjem Odbora koji je osnovan u skladu s člankom 6. gore spomenute Direktive,
DONIJELA JE OVU ODLUKU:
Članak 1.
Ovime se usvajaju upitnici priloženi ovoj Odluci, koji se odnose na Direktive Vijeća 75/439/EEZ, 75/442/EEZ i 86/278/EEZ.
Članak 2.
Države članice koriste ove upitnike kao temelj za izradu sektorskih izvješća koje podnose Komisiji na temelju članka 5. Direktive 91/692/EEZ.
Članak 3.
Ova je Odluka upućena državama članicama.
Sastavljeno u Bruxellesu 24. listopada 1994.

Labels: 12
7
15
20